Document ID: /roh_data/filtered/fineweb-2-filterrobots_roh.jsonl.gz/40872

Il cas Quadroni saja stà in cas singul, ha ditg il cumandant da la Polizia chantunala Walter Schegel en in'intervista dal schurnal regiunal Grischun da SRF. La PUK, la cumissiun parlamentara d’inquisiziun, ch’era vegnida instradada sco er in rapport extern eran vegnids a la conclusiun che la polizia haja fatg sbagls gravants. I sa tractia dentant da nagin problem structural, di Schlegel.
Il whistleblower Adam Quadroni, ch'aveva mess en moviment l'examinaziun dal cartel da bajegiar en l'Engiadina, era vegnì arrestà da la polizia chantunala. Lezza era partida dal fatg che Quadroni pudess esser privlus per sasez ed auters.
RTR novitads 12:00